རྗེའི་གསུང་བཞིན་ཟིན་བྲིས་སུ་
བཀོད་པ་བཞུགས་སོ། །
༄༅། །རྗེ་བཙུན་དམ་པ་འཇམ་པའི་དབྱངས་དང་དབྱེར་མ་མཆིས་པ་
ཤར་ཙོང་ཁ་པ་ཐམས་ཅད་མཁྱེན་པའི་ཞབས་ལ་དུས་ཐམས་ཅད་དུ་ཕྱག་་་
འཚལ་ཞིང་སྐྱབས་སུ་མཆིའོ། ། །བརྩེ་བ་ཆེན་པོས་དུས་ཐམས་ཅད་དུ་རྗེས་སུ་
རྣལ་འབྱོར་ཆེན་པོའི་རྒྱུད་དཔལ་རྡོ་རྗེ་འཕྲེང་བའི་ལེའུ་
བཟུང་དུ་གསོལ།
བཅོ་ལྔ་པ་དང་། ཉི་ཤུ་རྩ་གཉིས་པ་གཉིས་ལས། དྲང་ངེས་ཀྱི་ཡི་གེ་གསུམ་གྱི་
སྔགས་བཏུ་བ་དང་བྱིན་རླབས་བྱ་བའི་ཚུལ་ལ་གསུམ། སྦྱོར་བ་དང་། དངོས་
གཞི་དང་། མཇུག་གི་བྱ་བའོ། །དང་པོ་ལ་གསུམ། སློབ་མ་སྣོད་རུང་དུ་བྱས་
ནས་བླ་མ་མཉེས་པར་བྱ་བ། བ ཏུ་གཞིའི་སྔགས་བཀོད་ནས་དེ་ལས་སྔགས་
བཏུ་བ། བཏུས་པའི་སྔགས་ལ་ཕྱི་ནང་གི་མཆོད་པས་རྒྱས་པར་མཆོད་པའོ། །
དང་པོ་ནི། གསེར་དང་དོ་ཤལ་གོས་དང་ནི། །རིན་ཆེན་སྣ་ཚོགས་ཡོན་ཏན་
མཆོག །བྲན་དང་ལས་བྱེད་གྲངས་མེད་དང༌། །དད་ཅིང་གུས་པ་ལ་སོགས་
ཀྱིས། །ཇི་ལྟར་བཞེད་པ་སྟོན་པ་ལ། །རྙེད་པར་དཀའ་བའི་དངོས་གྲུབ་ཀྱིས། །
སྔགས་ཀྱི་དོན་སྟོན་བླ་མ་ནི། །དགོངས་པ་ཡོངས་སུ་རྫོགས་པར་བྱ། ། །ཞེས་
གསུངས་པའི་དོན་སློབ་མ་དཔལ་གསང་བ་འདུས་པའི་དབང་ཡོངས་སུ་་་་་་་
རྫོགས་པ་ཐོབ། དམ་ཚིག་དང་སྡོམ་པ་ལ་གནས། རིམ་གཉིས་ཀྱི་མན་ངག་
དང་ལྡན་པས་བླ་མ་ལ་ཕྱི་ནང་གསང་བའི་མཆོད་པ་དང་ཡོན་གྱིས་མཉེས་་་་་་
-621-

རྗེ་ཙོང་ཁ་པ་ཆེན་པོའི་གསུང་འབུམ།
པར་བྱའོ། །གཉིས་པ་ནི། ཕྱག་བྱས་( ༢ན) རྡོ་རྗེ་སྔགས་པ་ཡིས། །ཡང་དག་
བཟུང་ནས་འབྲས་བུའི་དོན། །མི་ཡི་རུས་པའི་སྨྱུ་གུ་དང་། །ས་གཞི་རིན་ཆེན་
རབ་འབར་བ། །ཡང་ན་དུར་ཁྲོད་ཐལ་བ་ནི། །རབ་བརྡལ་དངོས་གྲུབ་སྟེར་
བར་བྱེད། །ཐོག་མར་དབང་བསྐུར་བླང་བྱས་ནས། །མདུན་དུ་དཀྱིལ་འཁོར་
ལ་སོགས་བྱ། །བགེགས་མཐར་བྱེད་པའི་གཏོར་མ་ནི། །ཆེན་པོ་གཙུག་ལག་
ཁང་དུ་སྦྱིན། ། སྐུ་གསུང་ཐུགས་ནི་སྒྲུབ་བྱེད་པའི། །མཚུངས་པ་མེད་པའི་
སྔགས་བཏུ་བྱ། །དང་པོ་ཡི་གེའི་ཐོག་མ་བྲི། །དབྱངས་ཡིག་ལྔ་པར་ཡང་དག་
ལྡན། །སྡེ་ཚན་ཐ་མའི་མཐའ་ཆ་ལྡན། །སྐུ་ཡི་ས་བོན་དུ་ནི་བརྗོད། །ཐོག་མའི་
ཡི་གེ་ཉིས་འགྱུར་ལ། །ཨུཥྨ་ན་ཡི་ཆ་དང་ལྡན། །མཚུངས་པ་མེད་པའི་སྔགས་
བཏུ་བྱ། །གསུང་གི་རྡོ་རྗེ་སྙིང་པོ་མཆོག །ཨུཥྨ་ན་ཡི་ཆ་དང་བཅས། །དབྱངས་
ཡིག་དྲུག་པས་ཡང་དག་ལྡན། །སྡེ་ཚན་ཐ་མའི་མཐའ་ཆར་བཅས། །ཐུགས་ཀྱི་
རྡོ་རྗེའི་གོ་འཕང་གསལ། །སྐུ་གསུམ་རྡོ་རྗེའི་དམ་ཚིག་གསུམ། །འཇིག་རྟེན་
གསུམ་ཡང་འགྲུབ་པར་བྱེད། །ཅེས་གསུངས་པ་ལྟར། ས་གཞི་བདུད་རྩི་ལྔ་
དང་བ་བྱུང་གིས་སྐྱང་ནུལ་གྱིས་དག་པར་བྱས་ལ་རིན་པོ་ཆེ་སྣ་ལྔ་གང་འགྲུབ་
ཀྱི་ཕྱེ་མ་བརྡལ་བའམ། དུར་ཁྲོད་ཀྱི་ཐལ་བས་ཀྱང་རུང་སྟེ། དེ་དག་བརྡལ་
བའི་གཞི་ལ། ཟུར་གསུམ་པའི་ཆོས་འབྱུང་གི་ཐིག་བཏབ་ལ། དེའི་དབུས་སུ་
སྣ་ཚོགས་པདྨ་འདབ་བརྒྱད་སྤྱི་འགྲོ་ལྟར་ཚོན་( ༢བ) གྱིས་བྲིས། ཤར་གྱི་འདབ་
མ་ལ་ཨཱ་ལི་བཅུ་དྲུག །དེ་ནས་བརྩམས་པའི་འདབ་མ་བདུན་ལ། ཀ་ཙ་ཊ་ཏ་
པ་ཡ་ཤའི་སྡེ་པའི་ཡི་གེ་རྣམས་མ་ཚང་བ་མེད་པར་ལེགས་པར་འབྲི། དེ་ལྟར་
བཏུ་བའི་གཞི་ལེགས་པར་འདུ་བྱས་ནས། རིམ་གཉིས་ཀྱི་མན་ངག་ཉན་པའི་
སྐབས་སམ། རྒྱུད་འགྲེལ་གྱི་བཤད་པའི་སྐབས་གང་རུང་ལ། སློབ་དཔོན་དང་
མཚན་ཉིད་ལྡན་པའི་སློབ་མས་དཀྱིལ་འཁོར་བསྒྲུབ་ཅིང་མཆོད། ཚོགས་ལ་
ལོངས་སྤྱད་པའི་རྗེས་སུ། ཐོག་མར་དབང་བསྐུར་བླང་བྱས་ནས། །མདུན་དུ་
-622-

དཔལ་རྡོ་རྗེ་ཕྲེང་བ་ལས་དྲང་ངེས་ཀྱི་སྔགས་བྱིན་བརླབ་ཀྱི་ཆོ་ག །
དཀྱིལ་འཁོར་ལ་སོགས་བྱ། །བགེགས་མཐར་བྱེད་པའི་གཏོར་མ་ནི། །ཆེན་པོ་
གཙུག་ལག་ཁང་དུ་སྦྱིན། །ཞེས་པའི་དོན་ཁྲོ་བོ་བཅུ་དང་ཕྱོགས་སྐྱོང་བཅོ་ལྔ་
གཉིས་ལེགས་པར་བཤམ། གཏོར་མ་དང་ཆོ་གའི་སྐྱེད་ཆོག་བྱིན་རླབས་ཆོ་
ལ་འབུལ་རྒྱུའི་ཕྱི་ནང་གི་མཆོད་པ་གཏོར་མ་བཟང་པོ་རྒྱན་དང་བཅས་པ་་་་་་
གའི་གཞུང་བཞིན་ཡོངས་སུ་རྫོགས་པར་བྱས་ལ།
རང་ཉིད་ཞེ་སྡང་རྡོ་རྗེ་
པོའི་འོད་ཟེར་ལྕགས་ཀྱུའི་རྣམ་པ་ཅན་གྱིས། ཁྲོ་བོ་བཅུ་དང་ཕྱོགས་སྐྱོང་བཅོ་
སེམས་དཔའ་སུམ་བརྩེགས་ཅན་གྱི་ང་རྒྱལ་བརྟན་པོ་ལ་གནས་པའི་ཧཱུཾ་སྔོན་་་་
ལྔ་འཁོར་དང་བཅས་པ་སྤྱན་དྲངས་ཏེ་ཕྱི་ནང་གི་ཕྱོགས་མཚམས་རྣམས་སུ་་་་་
གནས་པ་ནི། ནང་གི་ཤར་དུ་གཤིན་རྗེ་གཤེད་ནག་པོ་རྣམ་སྣང་གི་དབུ་རྒྱན་
ཅན་ནག་དཀར་དམར་བའི་ཞལ་གསུམ་ཕྱག་དྲུག་གི་གཡས་དབྱུག་པ་འཁོར་་
ལོ་རྡོ་རྗེ། གཡོན་ཐུགས་ཀར་ཞགས་པ་བཟུང་ནས་སྡིགས་འཛུབ་མཛད་ཅིང་
དྲིལ་བུ་དགྲ་སྟ་འཛིན་པ། ཞེས་པ་ནས་སྐུ་ལས་སྐྱེས་པའི་ཡེ་ཤེས་ཀྱི་མེ་རབ་
ཏུ་འབར་བའི་དབུས་ན་གདུག་པ་ཅན་ཐམས་ཅད་ཚར་གཅོད་པའི་ཚུལ་
( ༣ན)གྱིས་བཞུགས་པར་གྱུར། ཞེས་པའི་བར་ཐུན་མོང་དང་ཐུན་མོང་མ་ཡིན་
པའི་སྐུ་མདོག་རྒྱན་ཆ་ལུགས་སྒྲུབ་ཐབས་བཞིན་གསལ་བར་བསྐྱེད། ཕྱིའི་ཤར་
དུ་རྡོ་རྗེ་མཚོན་ཆ་སེར་པོ་མིག་སྟོང་པ་ས་སྲུངས་དཀར་པོ་ལ་ཞོན་པ། གཡས་
རྡོ་རྗེ། གཡོན་སྡིགས་མཛུབ་ཅེས་པ་ནས་
་ནས་སའི་ལྷ་ཚེ
་མོ་སེར་མོ་པདྨ་ལ་གནས་པ་
པདྨ་འཛིན་པ། དབང་པོ་ལ་སོགས་པའི་འཇིག་རྟེན་པ་རྣམས་སྐད་ཅིག་གིས་
འོད་གསལ་དུ་བཅུག་པ་ལས་འདུས་པའི་ལྷ་ཤེས་རབ་མ་དང་བཅས་པའི་་
སྐུར་བཞེངས་པའི་ལྗགས་ཧཱུཾ་ལས་སྐྱེས་པའི་རྡོ་རྗེ་རྩེ་གཅིག་པ་དམར་པོ་འོད་་་
ཀྱི་སྦུ་གུ་ཅན་རྣམས་སུ་གྱུར། དེ་ནས་ཆུ་བཞི་ཕུལ་ཏེ། ཁྲོ་བོ་རྣམས་ལ་གྲུབ་ན་
འདུས་པའི་རྒྱུད་ནས་གསུངས་པའི་ཕྲེང་སྔགས་ཀྱིས་གཏོར་མ་དབུལ། དེ་མ་
གྲུབ་ན་མཁའ་འགྲོ་མ་རྡོ་རྗེ་གུར་ནས་གསུངས་པའི་ཁྲོ་བོའི་ཕྲེང་སྔགས་ཀྱིས་་་
- 623-

རྗེ་ཙོང་ཁ་པ་ཆེན་པོའི་གསུང་འབུམ།
གཏོར་མ་ཕུལ་ན་ཕན་ཡོན་ཆེས་ཤིན་ཏུ་ཆེ་བར་རྒྱུད་ནས་གསུངས་པ་ལྟར་བྱ།
དེ་ཙམ་མ་གྲུབ་ན་ཨོཾ་ཨཱཿཡ་མཱནྟ་ཀྲྀཏ་ཧཱུྃ།
ཞེས་སོགས་རང་རང་གི་མཚན་
སྔགས་ཀྱིས་གཞུང་ལྟར་ཕུལ། ཕྱོགས་སྐྱོང་ལ་ཨོཾ་ཨཱཿ་དུས་གསུམ་སྐྱེས་པ་ཀུན་
དང་ཞེས་པ་ནས། ། ཞི་བ་དང་ནི་བསྲུང་བར་མཛད་དུ་གསོལ། །དེ་ནས་ཞལ་
བསིལ། མཆོད་ཡོན། སོ་རྩི་རྣམས་ཕུལ། ཨོཾ་ཨཱཿབཛྲ་མ་ཧཱ་ཀྲོ་དྷ་རཱ་ཛ་ས་པ་རི་
ཝ་ར་པུཥྤ་པྲ་ཏཱིཙྪ་ཧཱུྃ་ཞེས་པ་ནས། ཤཔྟ་ཉེར་སྤྱོད་རོལ་མོའི་བར་ཕྱིའི་མཆོད་
པ་དང་། ནང་གི་མཆོད་པས་མཆོད། ཧཱུཾ་ཆོས་དབྱིངས་སྟོང་པ་གཉིས་མེད་
ངང་ཉིད་ལས། །ཞེས་སོགས་རྡོ་རྗེ་དྲིལ་སྟབས་དབྱངས་ཀྱི་ང་རོ་དང་བཅས་
པས་ཁྲོ་བོ་རྣམས་ལ་བསྟོད། ཧཱུཾ་ས་ཡི་ཕྱོགས་( ༣༠) ནི་འདི་ཉིད་དུ། །གསང་བ་
འདུས་པ་མངོན་བརྗོད་པའི། །རྣལ་འབྱོར་ཆེན་པོའི་དམ་ཚིག་རྒྱུད། ། །དུས་
ཀུན་ཏུ་ནི་སྤྱོད་འགྱུར་ཞིང༌། །རྒྱུན་དུ་དེ་དོན་སྒྲུབ་པ་རྣམས། །སྲུང་བའི་དོན་
དུ་རྟག་ཏུ་ནི། །གཤིན་རྗེ་གཤེད་སོགས་ཁྲོ་བོ་བཅུས། །བགེགས་རྣམས་ལ་ནི་
ཕུར་བུ་ཐོབ། ། ། །ཅེས་ལན་གསུམ་དུ་བྱའོ། །དེ་ལྟར་ཁྲོ་བོ་དང་ཞིང་སྐྱོང་ལ་
གསོལ་བ་བཏབ་བགེགས་བསལ་ནས། སྔགས་བཏུ་བ་དངོས་ནི། དང་པོ་ཡི་
གེའི་ཐོག་མ་འབྲི། ། ། །དབྱངས་ཡིག་ལྔ་པར་ཡང་དག་ལྡན། ། །སྡེ་ཚན་ཐ་མའི་
མཐའ་ཆ་ལྡན། །སྐུ་ཡི་ས་བོན་དུ་ནི་བརྗོད། །ཅེས་པའི་དོན་དབྱངས་ཡིག་དང་
པོའི་ཨ་ཐུང་ངུ་བཏུས་ལ། དེ་ནས་དབྱངས་ལྔ་པའི་ཨུ་ཐུང་ངུ་བཏུ་ཞིང་། ཨའི་
ཡི་གེ་ཨུ་ཡིག་མཐོང་བ་ལས། སྒྲ་མདོ་ལས། ཨའི་ཡི་གེ་ཨུའི་ཡི་གེ་ལ་ཨོ་སྟེ་ཕ་
རོལ་ཡང་དབྱིའོ། ཞེས་པ་ལྟར། ཨ་དང་ཨུ་མཚམས་སྦྱར་ཏེ་ཨོར་བྱས་ལ་ཨ་ཨུ་
གཉིས་དབྱི། སྡེ་ཚན་ཐ་མ་པ་སྡེའི་ཐ་མ་མ་ཡིག་རྗེས་སུ་ང་རོར་བྱིན་ལ། བཏུ་
གཞིའི་དབྱངས་གསལ་བཀོད་པའི་པདྨའི་ལྟེ་བའི་སྟེང་དུ་བཀོད་དེ་སྐུ་རྡོ་རྗེའི་
ས་བོན་དུ་བརྗོད་དེ་ཤེས་པར་བྱའོ། །ཡི་གེ་གཉིས་པ་ཨ་བཏུ་བ་ནི། ཐོག་མའི་
ཡི་གེ་ཉིས་འགྱུར་ལ། ། ཨུཉྫ་ན་ཡི་ཆ་དང་ལྡན། །ཞེས་པའི་དོན་ཨ་ཐུང་ངུ་
-624-

དཔལ་རྡོ་རྗེ་ཕྲེང་བ་ལས་དྲང་ངེས་ཀྱི་སྔགས་བྱིན་བརླབ་ཀྱི་ཆོ་ག །
གཉིས་བཏུས་ལ། སྒྲ་མདོ་ལས།
སྒྲ་མདོ་ལས། མཚུངས་པ་འདྲ་བའི་ཡི་གེ་ལ་རིང་པོར་
ཨུཥྨ་ནའི་ཆ་ཧ་ཡིག་སྲོག་མེད་
འགྱུར་ཏེ། ཞེས་པ་ལྟར། ཨ་གཉིས་མཚམས་སྦྱར་ནས། ཨཱཿརིང་པོ་གཅིག་ཏུ་
བྱས་ཏེ་པདྨའི་ལྟེ་བར་ཨོཾ་གྱི་འོག་ཏུ་དགོད།
ཚེག་དྲག་ཏུ་བྱས་ལ་གསུང་རྡོ་རྗེའི་སྙིང་པོ་མཆོག་ཏུ་ཤེས་པར་བྱའོ། ། །དེ་ནས་
ཧཱུཾ་ཡིག་བཏུ་བ་ནི། ཨུཥྨ་ན་ཡི་ཆ་དང་བཅས། །དབྱངས་ཡིག་དྲུག་པར་ཡང་
དག་ལྡན། །( ༤ན) སྡེ་ཚན་ཐ་མའི་མཐའ་ཆར་བྱས། །ཞེས་པའི་དོན་ཨུཥྨ་ན་
མཐའི་ཡི་གེ་ཧ་དང་། དབྱངས་ཡིག་དྲུག་པ་ཨུ་དང་། སྡེ་ཚན་ཐ་མའི་མཐའི་
ཆ་མ་རྣམས་བཏུས་ལ། ཧ་དང་དབྱངས་ཡིག་དྲུག་པ་མཚམས་སྦྱར་བས་ཧཱུཾ།
དེ་ལ་སྡེ་ཚན་ཐ་མའི་མཐའ་ཆ་མ་ཡིག་ཀླད་ཀོར་དུ་བྱིན་པའི་ཧཱུཾ་གྲུབ་པ་ནི་་་་་་
པདྨའི་ལྟེ་བར་ཨཱཿ འི་འོག་ཏུ་དགོད།
དེ་རྣམས་ནི་དྲང་དོན་གྱི་སྔགས་བ ཏུ་
བའི་ཚུལ་ལོ། །ངེས་དོན་གྱི་སྔགས་བཏུ་ཚུལ་ནི། སྔགས་ཀྱི་བྱིན་རླབས་དངོས་
གཞིའི་སྐབས་སུ་འཆད་པར་འགྱུར་རོ། །གསུམ་པ་བཏུས་པའི་སྔགས་ལ་ཕྱི་
ནང་གི་མཆོད་པས་རྒྱས་པར་མཆོད་པ་ནི། བགེགས་མཐར་བྱེད་ཀྱིས་བསང་།
ཤཱུ་ནྱ་ཏཱས་སྟོང་པར་སྦྱངས། སྟོང་པའི་ངང་ལས་སྐད་ཅིག་གིས་རྡོ་རྗེའི་ར་བ་
གུར་བླ་བྲེ་མེ་རི་དང་བཅས་པ་ཡོངས་སུ་རྫོགས་པའི་དབུས་སུ་ཆོས་འབྱུང་་
དཀར་པོ་ཟུར་གསུམ་པ་གདེངས་ཀ་ཆེ་བ་གྱེན་དུ་ཕྱོགས་པ་རྩེ་མོ་ཕྲ་བ་ཐུར་་
དུ་ཟུག་པའི་དབུས་སུ། སྣ་ཚོགས་པདྨ་འདབ་མ་བརྒྱད་པའི་ལྟེ་བར་ཉི་མའི་
དཀྱིལ་འཁོར་ལ་གནས་པའི་ཨོཾ་ཨཱཿཧཱུྃ་ལས་རྡོ་རྗེ་ཨོཾ་ཨཱཿཧཱུྃ་གིས་མཚན་པ་་་
ཡོངས་སུ་གྱུར་པ་ལས། རྡོ་རྗེ་འཆང་སྔོན་པོ་མི་བསྐྱོད་པའི་དབུ་རྒྱན་ཅན་སྔོ་
གཡོན་དྲིལ་བུ་རིན་ཆེན་རལ་གྲི་འཛིན་པ། དབུ་སྐྲ་རལ་བའི་ཐོར་ཚུགས་ཅན་
མཚན་བཟང་པོ་སོ་གཉིས་དང༌། དཔེ་བྱད་བཟང་པོ་བརྒྱད་ཅུས་བརྒྱན་པ།
དཀར་དམར་བའི་ཞལ་གསུམ་ཕྱག་དྲུག་གི་གཡས་རྡོ་རྗེ་འཁོར་ལོ་པདྨ།
རེག་བྱ་རྡོ་རྗེ་མ་སྔོན་མོ་མི་བསྐྱོད་པའི་དབུ་རྒྱན་ཅན་སྔོ་དཀར་དམར་བའི་་་་་
-625-

རྗེ་ཙོང་ཁ་པ་ཆེན་པོའི་གསུང་འབུམ།
ཞལ་གསུམ་ཕྱག་དྲུག་གི་གཡས་རྡོ་རྗེ་འཁོར་ལོ་པདྨ། གཡོན་དྲིལ་བུ་རིན་ཆེན་
རལ་གྲི་འཛིན་པ། དབུ་སྐྲ་རལ་བ་ཕྱེད་བཅིངས་སུ་བྱས་( ༤བ)པ་ཤིན་ཏུ་སྒེག་
ཅིང་བཞིན་འཛུམ་བག་དང་ལྡན་པ།
ཟུར་གྱིས་བལྟ་བ་ལ་སོགས་པའི་རྣམ་
འགྱུར་གྱིས་མཛེས་པ་ལང་ཚོ་དར་ལ་བབ་ཅིང་འདོད་པའི་ཡོན་ཏན་ལྔའི་་་་
དགའ་བས་རོལ་པ། ཡབ་ཡུམ་གཉིས་ཀྱི་ཕྱག་དང་པོ་གཉིས་ཀྱིས་ཕན་ཚུན་དུ་
འཁྱུད་པ། གཉིས་ཀའང་རིན་པོ་ཆེའི་དབུ་རྒྱན་གསོལ་བ། རིན་པོ་ཆེའི་སྙན་
རྒྱན་དང་། སྙན་གོང་ཨུཏྤ་ལའི་གདེངས་ཀ་དང་དར་དཔྱངས་ཀྱིས་མཛེས་
པར་བྱས་པ། རིན་པོ་ཆེའི་མགུལ་རྒྱན་དང་། མུ་ཏིག་གི་སེ་མོ་དོ་དང་། རིན་
པོ་ཆེའི་དོ་ཤལ་དང་། ཕྱག་གདུབ་དང་། ཞབས་གདུབ་དང་། རིན་པོ་ཆེའི་
འོག་པག་སྟེ་རིན་པོ་ཆེའི་རྒྱན་བརྒྱད་ཀྱིས་བརྒྱན་པ་སྐུ་སྟོད་ལྷ་རྫས་ཀྱི་གོས་ཀྱི་
ག་ཤལ་བྱས་ཤིང་སྐུ་སྨད་ལྷ་རྫས་ཀྱི་དར་གྱི་ཤམ་ཐབས་ཅན། འོད་ཀྱི་དཀྱིལ་
འཁོར་རབ་ཏུ་འབར་བའི་དབུས་ན་རྡོ་རྗེ་སྐྱིལ་མོ་ཀྲུང་གིས་བཞུགས་པ། དེའི་
སྤྱི་གཙུག་ནས་སྐྲ་མཚམས་ཀྱི་བར་དུ་ཨོཾ་དཀར་པོ་ཡོངས་སུ་གྱུར་པ་ལས་རྣམ་་
སྣང་དཀར་པོ། སྐྲ་མཚམས་ནས་མགྲིན་པའི་བར་དུ་ཨཱཿ དམར་པོ་ཡོངས་སུ་
གྱུར་པ་ལས་འོད་དཔག་མེད་དམར་པོ། མགྲིན་པ་ནས་ནུ་མ་གཉིས་ཀྱི་དབུས་
ཀྱི་སྙིང་ཁའི་བར་དུ་ཧཱུཾ་སྔོན་པོ་ཡོངས་སུ་གྱུར་པ་ལས་མི་བསྐྱོད་པ་སྔོན་པོ།
སྙིང་ཁ་ནས་ལྟེ་བའི་བར་དུ་སཱ་སེར་པོ་ཡོངས་སུ་གྱུར་པ་ལས་རིན་འབྱུང་སེར་
པོ། ལྟེ་བ་ནས་བརླའི་རྩ་བའི་བར་དུ་ཧ་ལྗང་གུ་ཡོངས་སུ་གྱུར་པ་ལས་དོན་
གྲུབ་ལྗང་གུ། ལྔ་ཁ་མི་བསྐྱོད་པའི་དབུ་རྒྱན་ཅན་ནོ། །ལྟེ་བར་ལཾ་ལས་སྤྱན་མ་
དཀར་མོ་རྣམ་སྣང་གི་དབུ་རྒྱན་ཅན། སྙིང་ཁར་མཾ་ལས་མཱ་མ་ཀཱི་སྔོན་མོ་མི་
བསྐྱོད་པའི་དབུ་རྒྱན་ཅན། མགྲིན་པར་པཾ་ལས་གོས་(༥ན)དཀར་མོ་དམར་མོ་
འོད་དཔག་མེད་ཀྱི་དབུ་རྒྱན་ཅན། སྤྱི་གཙུག་ཏུ་ཏཱཾ་ལས་སྒྲོལ་མ་ལྗང་གུ་དོན་
གྲུབ་ཀྱི་དབུ་རྒྱན་ཅན། མིག་གཉིས་སུ་ཤྲྰི་ཡོངས་སུ་གྱུར་པ་ལས་ས་སྙིང་དཀར་
-626-

དཔལ་རྡོ་རྗེ་ཕྲེང་བ་ལས་དྲང་ངེས་ཀྱི་སྔགས་བྱིན་བརླབ་ཀྱི་ཆོ་ག །
པོ་རྣམ་སྣང་གི་དབུ་རྒྱན་ཅན། མིག་གི་སྒོར་ཛཿ ཡོངས་སུ་གྱུར་པ་ལས་
གཟུགས་རྡོ་རྗེ་མ་དཀར་མོ་རྣམ་སྣང་གི་དབུ་རྒྱན་ཅན། ཡབ་ཡུམ་གཉིས་ཀྱི་
ཕྱག་དང་པོ་གཉིས་ཀྱིས་ཕན་ཚུན་དུ་འཁྱུད་པ། རྣ་བར་ཨོཾ་ཡོངས་སུ་གྱུར་པ་
ལས་ཕྱག་རྡོར་སེར་པོ་རིན་འབྱུང་དབུ་རྒྱན་ཅན། རྣ་བའི་སྒོར་ཧཱུཾ་ཡོངས་སུ་
གྱུར་པ་ལས་སྒྲ་རྡོ་རྗེ་མ་སེར་མོ་རིན་འབྱུང་གི་དབུ་རྒྱན་ཅན། སྣར་ཨོ་ཡོངས་
སུ་གྱུར་པ་ལས་ནམ་སྙིང་སེར་པོ་རིན་འབྱུང་གི་དབུ་རྒྱན་ཅན། སྣའི་སྒོར་བཾ་
ཡོངས་སུ་གྱུར་པ་ལས་དྲི་རྡོ་རྗེ་མ་དམར་མོ་འོད་དཔག་མེད་ཀྱི་དབུ་རྒྱན་ཅན།
ལྕེའི་རྩ་བར་ཨོཾ་ཡོངས་སུ་གྱུར་པ་ལས་འཇིག་རྟེན་དབང་ཕྱུག་དམར་པོ་འོད་་་